Planerne om et gigantisk CO2-lager i jorden under i Birkelse var i dag på Folketingets dagsorden for første gang. Det skete i forbindelse med 1. behandlingen af den nye undergrundslov og politikkerne vil være sikre på, at et eventuelt lager er fuldstændig ufarligt. Politikerne vil ikke give tilladelse til lageret, med mindre det beviseligt er helt sikkert for miljøet og beboerne i området. -Om Danmark skal anvende denne form for teknologi, det må vi tage stilling til på et tidspunkt, hvor det bliver aktuelt. Hvor der ligger en ansøgning og vi har sikkerhed for at det både miljømæssigt og energimæssigt forsvarligt, så ingen skal løbe nogen form for sikkerhedsrisiko, siger Venstres miljøordfører Lars Kristian Lilholt til TV2/Nord. Enhedslistens miljøordfører, Per Clausen ville gerne have vedtaget et decideret forbud mod CO2-lagring i undergrunden, men det var der ikke flertal for.

Referat:
Den protest march som modstanderne af CO2-lageret i går gennemførte i København har givet genlyd på Christiansborg.